príloha č .4 Návrh zmluvy pre č. 2

Zmluva na poskytnutie služby

uzatvorená podľa § 269 ods. 2 a nasl. zákona č.513/1991 Zb. Obchodný zákonník v platnom znení (ďalej len „Zmluva“) medzi:

čl. I.

Zmluvné strany

Objednávateľ: Mesto Trenčín

Sídlo: Mierové námestie č. 2, 911 64 Trenčín

Zastúpenie: Mgr. Richard Rybníček, primátor mesta

IČO: 00 312 037

DIČ: 2021079995

IČ DPH: SK2021079995

Bankové spojenie: Československá obchodná banka, a.s., korporátna pobočka Trenčín

číslo účtu: SK61 7500 0000 0000 2558 1243

SWIFT/BIC: CEKOSKBX

tel.: 032/6504111

web: [www.trencin.sk](http://www.trencin.sk)

e-mail: trencin@trencin.sk

Kontaktná osoba pre účely tejto zmluvy: - Ing. Ingrid Kuľhová,

tel.: +421 0902 911 223,

e-mail: ingrid.kulhova@trencin.sk

 *(ďalej len: „Objednávateľ“)*

Poskytovateľ:

Sídlo:

Zastúpený:

Bankové spojenie:

číslo účtu IBAN:

SWIFT/BIC:

IČO:

DIČ:

Označenie registra:

Číslo zápisu:

Tel.:

E-mail:

Kontaktná osoba pre účely tejto zmluvy:

*(V prípade účasti skupiny uviesť údaje uvedené v tomto bode pre každého člena skupiny samostatne. Členovia skupiny budú zaviazaní spoločne a nerozdielne)*

 *(ďalej len: „Poskytovateľ“)*

*(Objednávateľ a Poskytovateľ ďalej spoločne označení len ako „Zmluvné strany“)*

 *za nasledovných podmienok (ďalej len „Zmluva“):*

čl. II.

Predmet zmluvy

1. Predmetom tejto zmluvy je záväzok Poskytovateľa poskytnúť Objednávateľovi riadne a včas služby a to v rozsahu kalkulácie ponukovej ceny, za podmienok podľa tejto zmluvy a príslušnej dokumentácie, ktorá bola neoddeliteľnou súčasťou súťažných podkladov k verejnému obstarávaniu - nadlimitnej zákazke na poskytnutie služby (vyhlásenej vo Vestníku EÚ č. 2020/S 105-254032, dňa 02.06.2020) *„ Arboristické orezy vo verejnej zelen*i: 2. časť *– Arboristický orez alejových stromov vo verejnej zeleni“* (ďalej aj „predmet zmluvy“) a záväzok Objednávateľa zaplatiť Poskytovateľovi za riadne a včas odovzdaný predmet zmluvy cenu podľa čl. IV tejto Zmluvy.

 Predmetom tejto časti zákazky je orez 319 stromov zdravotným a redukčným rezom, vrátane vyčistenia okolia od drevných zvyškov a odvozu a likvidácia (zhodnotenie) odpadu vzniknutého v rámci plnenia tejto časti zákazky.

 V rámci orezov sa vyžaduje aj odvoz orezaných konárov do 48 hodín po orezaní a odvoz BIO odpadu na zhodnotenie (napr. kompostáreň, bioplynová stanica) v súlade s platnou legislatívou SR a EU týkajúcou sa nakladania s odpadmi.

 Všetky náklady, ktoré sú spojené s odvozom a zhodnotením odpadu, znáša úspešný uchádzač a je povinný ich zahrnúť do svojej ponukovej ceny.

 Pri realizácii tejto časti zákazky treba prihliadať na sťažené podmienky, a to aj v súvislosti s blízkosťou cestných komunikácií, komunikácií pre chodcov, obytných domov, detských ihrísk a iných miest so zvýšeným pohybom osôb a dopravných prostriedkov.

 Cieľom orezu je zabezpečenie prevádzkovej bezpečnosti stromov vhodným rezom (bezpečnostný, tvarovací, redukčný rez), zabezpečenie podjazdnej resp. podchodnej výšky a zabezpečenie viditeľnosti dopravného značenia, zabezpečenie dlhodobej funkčnosti a dobrého zdravotného stavu drevín (zdravotný a udržiavací rez).

Stromy, ktoré sú súčasťou verejnej zelene podliehajú ochrane v zmysle Zákona č. 543/2002 Z.z. o ochrane prírody a krajiny v znení neskorších predpisov.

1. Objednávateľ si vyhradzuje právo zvýšiť alebo znížiť počet stromov, prípadne upraviť zoznam stromov, tak, že jestvujúci strom v zozname stromov nahradí iným stromom, ktoré bude potrebné arboristicky orezať.

 3. Poskytovateľ musí pri plnení predmetu zmluvy postupovať v súlade s platnými právnymi predpismi SR a EÚ a taktiež musí dodržiavať platné a účinne VZN Mesta Trenčín, predpisy BOZP a PO. Pred orezmi musí byť riadne označená komunikácia a/alebo chodník, verejný priestor a pod.

1. Miesto poskytnutia služby: územie mesta Trenčín, Slovenská republika, konkrétne ulice: Mierové námestie, Rázusova, Študentská ,Nábrežná , Jiráskova, Legionárska, Kúty, Veľkomoravská, Hodžova. Podrobnosti sú uvedené v dokumentácii k tejto časti zákazky, ktoré sú súčasťou súťažných podkladov . (ďalej len „miesto poskytnutia služby“).
2. Poskytovateľ je povinný vykonať predmet zmluvy uvedený v článku II. tejto zmluvy (t.z.: „predmet zmluvy“) odborne, kvalitne, za podmienok uvedených v tejto zmluve, v súlade s pokynmi objednávateľa, v rozsahu výkazu výmer a podľa dokumentácie, ktorá bola súčasťou k súťažných podkladov k “ 2. časť – Arboristický orez alejových stromov vo verejnej zeleni“ zákazky a na svoje náklady a svoje nebezpečenstvo.
3. Poskytovateľ je povinný vykonať predmet zmluvy v súlade s jeho ponukou, ktorú predložil objednávateľovi ako uchádzač vo verejnom obstarávaní – nadlimitnej zákazke na poskytnutie služby (vyhlásenej vo Vestníku EÚ č. 2020/S 105-254032, dňa 02.06.2020) *„ Arboristické orezy vo verejnej zeleni*: 2 *časť – Arboristický orez alejových stromov vo verejnej zeleni “.*  Táto ponuka je archivovaná ako súčasť dokumentácie o verejnom obstarávaní u objednávateľa. Tieto dokumenty (tzn. súťažné podklady, vrátane dokumentácie uvedenej vyššie a ponuka) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto zmluvy.

čl. lll.

Podmienky plnenia zmluvy

Termín plnenia

* + - 1. V rámci orezov stromov sa vyžaduje aj odvoz orezaných konárov do 48 hodín po orezaní/ošetrení a odvoz BIO odpadu na zhodnotenie (napr. kompostáreň, bioplynová stanica) v súlade s platnou legislatívou SR a EU týkajúcou sa nakladania s odpadmi.

 Všetky náklady, ktoré sú spojené s odvozom a zhodnotením odpadu, znáša úspešný uchádzač a je povinný ich zahrnúť do svojej ponukovej ceny. To znamená, že Objednávateľ požaduje, aby BIO odpad z verejných pozemkov, ktorý spadá v zmysle § 80 ods. 1 zákona č. 79/2015 Z. z. Zákon o odpadoch a o zmene a doplnení niektorých zákonov a Katalógu odpadov pod katalógové číslo 20 02 01 biologicky rozložiteľný odpad bol odovzdaný výlučne na zhodnotenie do zariadenia určeného na spracovávanie takéhoto odpadu, napr. kompostáreň, bioplynová stanica. Poskytovateľ pre povinný originál doklady o uložení BIO odpadu (vážne lístky) s uvedením správneho katalógového čísla t. j. 20 02 01 a predložením dokladov o oprávnenosti zariadenia preberať takýto odpad predložiť vo faktúrach. Všetky náklady, ktoré sú spojené so zneškodnením – uskladnením odpadu, znáša Poskytovateľ a zahrnul ich do ceny uvedenej v čl. V tejto Zmluvy.

2.1 Biologicky rozložiteľný odpad je Poskytovateľ povinný odvážať a likvidovať v súlade s platnou právnou úpravou týkajúcou sa nakladania s odpadmi (napr. uskladnenie na skládku bio odpadu a pod.) najmä zákonom č. 79/2015 Z. z. Zákon o odpadoch a o zmene a doplnení niektorých zákonov a v tejto súvislosti je povinný mať platnú registráciu potrebnú na prepravu odpadu počas trvania tejto zmluvy v zmysle § 98 zákona č. 79/2015 Z.z. Zákon o odpadoch a o zmene a doplnení niektorých zákonov vydanú príslušným orgánom štátnej správy odpadového hospodárstva v mieste svojho sídla alebo miesta podnikania. Osvedčenú kópiu registrácie v zmysle § 98 zákona č. 79/2015 Z.z. Zákon o odpadoch a o zmene a doplnení niektorých zákonov vydanú príslušným orgánom štátnej správy odpadového hospodárstva v mieste svojho sídla alebo miesta podnikania je poskytovateľ povinný predložiť Objednávateľovi do 3 pracovných dní od nadobudnutia účinnosti tejto zmluvy.

3. Pri arboristických zásahoch na stromoch je poskytovateľ povinný dodržať platné právne predpisy, technológie, normy, štandardy a vegetačné termíny v zmysle platnej legislatívy a to najmä s nasledovné:

* Slovenská technická norma STN 83 7010 pre ošetrovanie, udržiavanie a ochranu stromovej vegetácie, ktorú vydal Slovenský ústav technickej normalizácie, Bratislava. : "Ošetrovanie, udržiavanie a ochrana stromovej vegetácie".
* Zákon č. 543/2002 Z.z. o ochrane prírody a krajiny a vykonávacia Vyhláška č. 24/2003 Ministerstva životného prostredia Slovenskej republiky v znení neskorších predpisov
* Standard péče o přírodu a krajinu 02002/2012 - řada A - Arboristické standardy SPPK 02 002/ 2012 - Řez stromů
* Arboristický štandard - rez stromov (Nitra - 2015)

Arboristické orezy musia byť vykonané s ohľadom na druhovú ochranu živočíchov, najmä hniezdiacich vtákov.

4.Arboristické orezy musia byť vykonávané iba odborne spôsobilou osobou – arboristom/arboristami , čo preukazuje Poskytovateľ v rámci procesu verejného obstarávania k predmetu zmluvy predložením overenej kópie dokladu o odbornom vzdelaní arboristu, predloženej overenej kópie minimálne certifikátu ETW/EAC, alebo iného obdobného certifikátu/dokladu, ktorý je potvrdením, že arborista je certifikovaný/akreditovaný. Toto potvrdenie/ doklad musí byť platné počas celej doby plnenia predmetu zmluvy. V prípade, ak stratí svoju platnosť , je Poskytovateľ povinný predložiť v lehote do 3 pracovných dní nové potvrdenie o odbornej spôsobilosti. V prípade, ak nastane zmena v osobe odborne spôsobilej- arboristovi počas plnenia zmluvy, je Poskytovateľ povinný predložiť Objednávateľovi najneskôr deň vopred pred touto zmenou profesijný životopis nového arboristu s požadovanou súvislou praxou pre vykonanie predmetu zákazky - min. 5 rokov v oblasti praktickej arboristiky, v odbore rovnakom alebo podobnom ako je predmet zákazky, podpísaný a datovaný novým arboristom a zároveň predložiť overenú kópiu minimálne certifikátu ETW/EAC, alebo iného obdobného certifikátu/dokladu, ktorý je potvrdením, že nový arborista je certifikovaný/akreditovaný.

5. Termíny orezov (harmonogram):

|  |  |  |  |  |  |  |
| --- | --- | --- | --- | --- | --- | --- |
|  | Druh stromu | Miesto výkonu | Početstromov | Množstvoorezov | Druh orezu | Termín orezu |
| 1. | Celtisy | Namestie  | 57 | 2x | 1 Letný, 2 hlavový | VI-VII,XI-XII |
|   | Celtisy | Razusova  | 101 | 2x | 1 hlavový, 2 letný | III-V,VII-VIII |
|   | Celtisy | Studentska  | 19 | 2x | 1 hlavový, 2 letný | III-V,VII-VIII |
|   | Celtisy | Nábrežná | 61 | 2x | 1 hlavový, 2 letný | III-V,VII-VIII |
|   | Celtisy | Jiraskova  | 17 | 2x | 1 hlavový, 2 letný | III-V,VII-VIII |
| 2. | Crataegus | Legionárska | 12 | 1x | Zmladzovací | III-V |
| 3. | Malus | Kúty | 18 | 1x | Zmladzovací | VII-IX |
| 4. | Prunus | Veľkomoravská  | 13 | 1x | Zmladzovací | VII-IX |
|   | Prunus | Hodžová  | 21 | 1x | Zmladzovací | VII-IX |

1. Poskytovateľ je povinný zrealizovať predmet zmluvy do 12 mesiacov od účinnosti tejto zmluvy podľa čl. XII. Ods. 2 tejto zmluvy.

7. Ak Poskytovateľ poskytne predmet zmluvy alebo jeho dohodnutú časť na odovzdanie pred dohodnutým termínom, zaväzuje sa objednávateľ predmet zmluvy prevziať aj v skoršom ponúknutom termíne, pokiaľ bude predmet zmluvy poskytnutý riadne v súlade s platnými technickými normami a touto zmluvou.

8. V prípade, ak sa v priebehu plnenia tejto zmluvy vyskytne potreba uskutočniť plnenie, ktoré nie je zhrnuté v tejto zmluve, je poskytovateľ povinný ihneď o tejto skutočnosti písomne informovať objednávateľa listom. Následne objednávateľ začne rokovanie o riešení vzniknutej situácie s poskytovateľom. Všetky prípadné naviac práce musia byť pred ich vykonaním vopred odsúhlasené, zapísané v pracovnom denníku a vopred upravené písomným dodatkom k tejto zmluve (za dodržania zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov), príp. novou zmluvou. V prípade porušenia tohto ustanovenia má objednávateľ právo odstúpiť od tejto zmluvy a zároveň má nárok na zmluvnú pokutu vo výške 5% z ceny predmetu zmluvy uvedenej v čl. IV tejto zmluvy. Vyššie uvedenou zmluvnou pokutou nie je dotknutý nárok objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.

9. V prípade vzniku poskytovateľom nezavinených prekážok „vyššej moci“ znemožňujúcich riadne plnenie predmetu zmluvy sa aplikujú ustanovenia čl. XIII. tejto zmluvy. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O týchto skutočnostiach sa uvedie riadne podpísaný oboma stranami písomný záznam s odôvodnením, v opačnom prípade nie sú dôvodom pre postup podľa prvej vety.

10. Objednávateľ sa zaväzuje, že riadne poskytnutý predmet zmluvy prevezme a zaplatí za jeho poskytnutie dohodnutú cenu.

čl. IV.

Cena predmetu zmluvy

1. Cena za predmet zmluvy uvedený v článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou poskytovateľa ako pevná zmluvná cena , jednostranne nemenná a predstavuje:

|  |  |  |  |  |
| --- | --- | --- | --- | --- |
|  |  | cena bez DPH | DPH 20 % | Cena s DPH |
| 1. | cena za 1 kus arboristických orezov letných – celtis  |  |  |  |
| 2. | cena za 1 kus arboristických orezov zimných – celtis |  |  |  |
| 3. | cena za 1 kus arboristických orezov zmladzovacích – ostatné dreviny |  |  |  |
| 4. | cena celkom za celý predmet zákazky pri predpokladanom množstve 319 ks orezaných stromov  |  |  |  |

\*V prípade, ak je Poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento Poskytovateľ nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Objednávateľ nie je zdaniteľnou osobou a v tomto prípade je registrovaný pre DPH podľa § 7 a/alebo § 7a zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z..

/text tohto odseku ohľadne DPH je možné vypustiť, pričom toto nebude považované za nedodržanie textu zmluvy/

1. Cena je pevná a zahŕňa kompletné vykonanie predmetu tejto Zmluvy. t.z., že cena zahŕňa všetky práce, tovary a služby potrebné k realizácii predmetu tejto Zmluvy vrátane napr.: náklady na všetky tovary, služby a práce potrebné k poskytnutiu služby podľa tejto Zmluvy, napr. aj vrátane nákladov súvisiacich s riadením a koordináciou procesu tvorby dokumentu, vrátane všetkých nákladov spojených s riadením a zabezpečením činnosti tímu, náklady na cestovné a ubytovanie súvisiace s plnením podľa tejto Zmluvy, použitie mechanizmov, dovoz, odvoz, uloženie a zhodnotenie biologickej hmoty, vzniknutej z činnosti v súlade so zákonom o odpadoch, likvidáciu vzniknutých odpadov a pod.

čl. V.

Platobné podmienky

1. Objednávateľ neposkytuje Poskytovateľovi preddavky ani zálohy. Platby sa budú realizovať bezhotovostným stykom na základe vystavenej faktúry. Fakturovať sa bude iba skutočný počet arboristicky ošetrených stromov.
2. Poskytovateľ bude predmet zákazky fakturovať až po riadnom poskytnutí služby, resp. príslušnej časti, ktorá je predmetom fakturácie (t. z. až po ukončení plnenia podľa tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov) a to na základe dvoch faktúr (ďalej len „Faktúra“).

Platba sa bude realizovať bezhotovostným stykom na základe Faktúry vystavenej a doručenej Poskytovateľom Objednávateľovi, pričom fakturovať sa bude nasledovne :

2.1 Prvú Faktúru vo výške 50 % z Ceny uvedenej v čl. IV. ods. 1 tejto Zmluvy vystaví Poskytovateľ po riadnom a bez vád vykonanom arboristickom oreze stromov v počte 160 kusov stromov

2.3 Druhú faktúru v zostávajúcej výške, podľa skutočne poskytnutej služby vystaví Poskytovateľ po riadnom a bez vád vykonanom odbornom arboristickom oreze zostávajúcich stromov, v predpokladanom počte 159 kusov, ktorých však v zmysle čl. II. ods. 2 tejto zmluvy može byť aj viac alebo menej, bez vád a nedorobkov , to zn. až po riadnom a úplnom poskytnutí služby podľa čl. VI. tejto zmluvy.

 Podkladom pre vystavenie Faktúry bude súpis skutočne vykonaných a Objednávateľom resp. poverenou osobou potvrdených a písomne odsúhlasených poskytnutých služieb na predmete tejto zmluvy. Ak budú na poskytnutých službách vady, nedorobky a pod., je Objednávateľ oprávnený podpísať súpis skutočne poskytnutých služieb až po odstránení týchto vád a nedorobkov. Kým nebude zo strany Objednávateľa podpísaný súpis skutočne uskutočnených poskytnutých služieb, nepovažuje sa služba za riadne poskytnutú. V prípade, že súpis poskytnutých služieb bude obsahovať služby v nižšom ako dojednanom rozsahu, poskytovateľ vystaví faktúru na sumu zníženú o neposkytnuté služby, to znamená faktúru na sumu skutočne poskytnutých služieb.

1. Objednávateľ a Poskytovateľ sa dohodli na lehote splatnosti každej Faktúry tak, že lehota splatnosti je 60 kalendárnych dní odo dňa doručenia Faktúry Objednávateľovi. 60-dňová lehota splatnosti zodpovedá zvýšeným nárokom na administráciu a kontrolu faktúr nielen zo strany Objednávateľa, ale aj v oblasti deklarovania oprávnenosti výdavkov vo vzťahu k projektu financovanému systémom predfinancovania a refundácie z prostriedkov EŠIF v rámci programu IROP-PO4-SC431-2017-16.
2. Faktúra bude uhradená bezhotovostným platobným stykom na účet Poskytovateľa uvedený v záhlaví tejto Zmluvy. Za deň úhrady Faktúry sa považuje deň odpísania platby z účtu Objednávateľa v prospech účtu Poskytovateľa uvedený v záhlaví tejto Zmluvy.
3. Vystavená Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších právnych predpisov. Faktúra musí zároveň obsahovať nasledovné údaje: (i)popis plnenia v zmysle predmetu zmluvy, (ii) bankové spojenie v zmysle zmluvy a (iii) príslušné prílohy v súlade s bodom 2 tohto článku. Faktúra musí obsahovať označenie projektu z programu IROP-PO4-SC431-2017-16 podľa pokynov Objednávateľa. V prípade, ak Faktúra nebude v súlade s platnými právnymi predpismi, vo faktúre budú uvedené nesprávne údaje a/alebo nebude obsahovať všetky uvedené náležitosti, Objednávateľ je oprávnený takúto Faktúru vrátiť Poskytovateľovi spolu s označením nedostatkov, pre ktoré bola vrátená. Nová lehota splatnosti opravenej Faktúry začne plynúť odo dňa preukázateľného doručenia opravenej Faktúry Objednávateľovi.
4. Predmet zmluvy je financovaný z prostriedkov európskych štrukturálnych a investičných fondov (EŠIF) v rámci projektu z programu IROP-PO4-SC431-2017-16 a spolufinancovaný z prostriedkov štátneho rozpočtu SR a rozpočtu Objednávateľa systémom financovania formou: predfinancovanie a refundácia.
5. Zmluvné strany sa dohodli, že Poskytovateľ je povinný riadne a včas uhrádzať všetky svoje platby voči subdodávateľom Poskytovateľa v súlade s príslušnými uzatvorenými zmluvami. Pokiaľ bude Poskytovateľ v omeškaní s úhradami svojich platieb voči subdodávateľom Poskytovateľa a dlhšie než 30 kalendárnych dní oproti príslušným uzatvoreným zmluvám, Poskytovateľ súhlasí a Objednávateľ má právo (nie však povinnosť)  uhradiť takéto platby takýmto subdodávateľom Poskytovateľa priamo a takto vzniknutú pohľadávku/pohľadávky voči Poskytovateľovi je Objednávateľ oprávnený si započítať proti pohľadávke/pohľadávkam Poskytovateľa voči Objednávateľovi vyplývajúcim zo Zmluvy. Objednávateľ je povinný preveriť oprávnenosť nároku uplatneného subdodávateľom Poskytovateľa. Uvedené realizuje  písomnou žiadosťou, ktorou bude požadovať od Poskytovateľa, aby v lehote 7 dní odo dňa prevzatia žiadosti doručil Objednávateľovi  stanovisko k nároku uplatneného subdodávateľom Poskytovateľa. V prípade ak Poskytovateľ v tejto lehote nedoručí svoje stanovisko alebo ak z tohto stanoviska  a z tvrdení a dôkazov predložených  subdodávateľom Poskytovateľa bude vyplývať nespochybniteľný právny nárok na úhradu platby,  Objednávateľ má právo túto platbu subdodávateľom Poskytovateľa uhradiť.  Úhradu takejto platby je Objednávateľ povinný  oznámiť min. 5 dní vopred písomne Poskytovateľovi.

 čl. Vl.

 Odovzdanie a prevzatie predmetu zmluvy

1. Objednávateľ je oprávnený podľa vlastného uváženia určiť čas začatia poskytovania služby a rozsah poskytovanej služby. Objednávateľ uplatní svoje právo podľa predchádzajúcej vety písomným oznámením doručeným Poskytovateľovi, podľa ktorého je povinný Poskytovateľ postupovať v súlade s podmienkami stanovenými touto zmluvou.

2. Kontrolovať a preberať poskytnuté služby budú zodpovedné osoby Objednávateľa, ktoré oznámi Objednávateľ Poskytovateľovi najneskôr do 7 dní odo dňa účinnosti tejto Zmluvy.

2. Poskytovateľ písomne, vyzve objednávateľa najneskôr 7 dní pred odovzdaním príslušnej časti predmetu zmluvy v zmysle čl. V. ods. 2 tejto zmluvy k prevzatiu danej časti predmetu zákazky.

4. Predmet zmluvy sa bude považovať za riadne a úplne poskytnutý až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác, pričom nebude vykazovať vady alebo nedorobky. V prípade, že predmet zmluvy nesplní všetky parametre podľa tejto Zmluvy a príslušnej dokumentácie poskytnutej Objednávateľovi v procese verejného obstarávania, prípadne bude zhotovené s vadami či nedorobkami, objednávateľ nie je povinný predmet zmluvy prevziať.

5. O prevzatí predmetu zmluvy spíšu strany zápisnicu, ktorá obsahuje najmä: zhodnotenie akosti poskytnutých služieb, súpis prípadných vád a nedorobkov a lehoty na ich odstránenie. prehlásenie poskytovateľa, že predmet zmluvy odovzdáva a prehlásenie objednávateľa, že predmet zmluvy preberá. Jedno vyhotovenie protokolu (v originálnom vyhotovení) je poskytovateľ povinný odovzdať objednávateľovi, v opačnom prípade sa predmet zmluvy nepovažuje za riadne odovzdané.

6. Ak objednávateľ prevezme predmet zmluvy, alebo jeho dohodnutú časť, so zjavnými vadami, špecifikuje tieto vady v zápisnici o prevzatí s určením lehoty na odstránenie vád. V prípade neuvedenia lehoty na odstránenie vád v zápisnici sa za lehotu považuje taká, ktorá je primeraná rozsahu a povahe týchto vád. Poskytovateľ je povinný začať s odstraňovaním týchto vád bez zbytočného odkladu. O odstránení vád a nedorobkov uvedených v zápisnici o prevzatí vydá objednávateľ bez zbytočného odkladu po ich odstránení poskytovateľovi potvrdenie, v ktorom uvedie, že vady a nedorobky uvedené v zápisnici boli v lehote stanovenej v zápisnici odstránené.

 čl. VII.

 Záručná doba a vady

1. Poskytovateľ zodpovedá za vady, ktoré má predmet zmluvy v čase jeho odovzdania Objednávateľovi. Za vady, ktoré sa prejavili po odovzdaní zodpovedá Poskytovateľ vtedy, ak boli spôsobené porušením jeho povinností.

2. Záručná doba na celý predmet Zmluvy je 6 mesiacov, začína plynúť odo dňa záverečného odovzdania predmetu zmluvy Objednávateľovi.

2. V prípade, že sa zistí vada na zrealizovanom predmete tejto Zmluvy, Objednávateľ písomne upozorní Poskytovateľa na tento jav. Zmluvné strany sa dohodli, že Objednávateľ má právo požadovať a Poskytovateľ povinnosť bezplatne odstrániť zistené a reklamované vady.

3. Poskytovateľ sa zaväzuje začať s odstraňovaním vád predmetu tejto Zmluvy v čo najkratšom, technicky možnom čase, najneskôr však do 3 pracovných dní od uplatnenia reklamácie Objednávateľom, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.

 4. Poskytovateľ sa zaväzuje odstrániť reklamované vady do 10 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.

 čl. VIII.

 Zmluvné pokuty a náhrada škody

1. Popri iných ustanoveniach tejto Zmluvy, má Objednávateľ právo na nasledovné zmluvné pokuty:

* 1. V prípade, že Poskytovateľ nedodá predmet zmluvy v dohodnutom termíne (t.z. nedodá predmet zmluvy riadne a včas), má Objednávateľ právo na zmluvnú pokutu vo výške 0,1 % z ceny predmetu zmluvy za každý, aj začatý deň omeškania.
	2. V prípade nedodržania ktorejkoľvek lehoty uvedenej v čl. V. tejto zmluvy Poskytovateľom má Objednávateľ nárok na zmluvnú pokutu vo výške 100,- € za každý, aj začatý deň omeškania.
	3. Zmluvná pokuta je splatná do 7 dní odo dňa doručenia výzvy na jej uhradenie Poskytovateľovi.
1. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy v plnej výške a to aj v prípade, ak vzniknutá škoda prevyšuje výšku zmluvnej pokuty.
2. V prípade omeškania Objednávateľa so zaplatením faktúry Poskytovateľovi o viac ako 30 dní je Poskytovateľ oprávnený od Objednávateľa po uplynutí tejto doby požadovať za každý ďalší aj začatý deň omeškania až do zaplatenia úrok z omeškania vo výške 0,02 % denne z dlžnej sumy.

 čl. IX.

 Spolupôsobenie Objednávateľa

 V prípade, ak sa v priebehu plnenia tejto Zmluvy vyskytne potreba ďalších podkladov alebo spolupráce Objednávateľa nevyhnutnej na riadne splnenie predmetu tejto Zmluvy, Objednávateľ sa zaväzuje, že poskytne Poskytovateľovi primerané spolupôsobenie na základe písomnej výzvy Poskytovateľa, tak aby mohol byť dodržaný termín plnenia uvedený v čl. II tejto zmluvy.

 čl. X.

 Pracovný denník

1. Poskytovateľ je povinný viesť si o poskytnutých službách pracovný denník. Do pracovného denníka je Poskytovateľ povinný viesť denné záznamy o uskutočnených činnostiach pri plnení tejto Zmluvy. Pracovný denník musí byť k dispozícii na mieste poskytovania služieb za účelom priebežnej kontroly a uskutočnenia zápisov Zmluvných strán. Záznamy v pracovnom denníku musia obsahovať najmä všetky skutočnosti rozhodné pre plnenie Zmluvy, údaje o časovom postupe plnenia a jeho akosti, zdôvodnenie odchýlok poskztnutých služieb od dokumentácie, ktorá bola súčasťou súťažných podkladov, popis poskytnutých služieb, mimoriadnych udalostiach a zisteniach v súvislosti s plnením tejto Zmluvy a pod. Objednávateľ je povinný priebežne kontrolovať zápisy v denníku a reagovať na požiadavky a/alebo pripomienky Poskytovateľa. Poskytovateľ je povinný vopred písomne vyzvať Objednávateľa na vykonanie kontroly služieb, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená Objednávateľovi najneskôr 2 pracovné dni vopred. Kópiu pracovného denníka odovzdá Poskytovateľ Objednávateľovi najneskôr ku dňu vystavenia druhej faktúry podľa tejto Zmluvy. V prípade porušenia ktorejkoľvek povinnosti podľa vyššie uvedeného, má Objednávateľ právo na zmluvnú pokutu vo výške 1000 € za každé takéto porušenie Zmluvy a to aj opakovane.

čl. XI.

Ostatné ustanovenia

1. Poskytovateľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a VZN Mesta Trenčín súvisiace s predmetom tejto Zmluvy (najmä, nie však výlučne zákon o odpadoch v platnom znení, zákon o ochrane prírody a krajiny v platnom znení, , VZN č.12/2017 o ochrane verejnej zelene a drevín, ktoré sú súčasnou verejnej zelene, VZN č.8/2014 o dodržiavaní čistoty a poriadku a o podmienkach zvláštneho užívania verejných priestranstiev v meste Trenčín, a pod.)

1. Poskytovateľ sa bude riadiť dokumentáciou, ktorá bola súčasťou súťažných podkladov a pokynmi Objednávateľa. Objednávateľ má právo cestou povereného zamestnanca kedykoľvek skontrolovať priebeh plnenia tejto Zmluvy.
2. Poskytovateľ je povinný zaznamenávať priebeh plnenia podľa tejto Zmluvy fotograficky. Ide hlavne o zdokumentovanie existujúceho stavu pred zahájením arboristického rezu stromov, priebeh plnenia predmetu zmluvy a zdokumentovanie poskytnutej služby po dokončení. Nosič s fotografiami bude odovzdaný Objednávateľovi pri odovzdaní a prevzatí predmetu tejto Zmluvy.
3. Poskytovateľ sa zaväzuje miesto plnenia udržiavať počas realizácie čisté a tiež sa zaväzuje každodenne po ukončení svojej činnosti na mieste plnenia na vlastné náklady odstrániť odpady, ktoré sú výsledkom jeho činnosti. Poskytovateľ sa zaväzuje vykonávať odvoz a likvidáciu BIO odpadu na určenej skládke do 48 hodín po orezaní stromov.
4. Zmluvné strany sa dohodli, z dôvodu, že nie je možné presne predvídať, v ktorom ročnom období sa začne s poskytovaním služby, že v prípade, ak nebude možné urobiť arboristický rez stromov plynule v lehote na plnenie zmluvy, tak aby boli dodržané vegetečné termíny na orezy, je možné z tohto dôvodu, prerušiť poskytovanie služby, ktoré bude vopred riadne prejednané obidvoma zmluvými stranami a riadne zapísané v pracovnom denníku poverenou osobou Objednávateľa s presným dátumom začatia prerušenia a ukončenia prerušenia poskytovania služieb, pričom lehota na plnenie predmetu zmluvy sa na ten čas preruší, a začne opätovne plynúť ďalej s tým, že nadväzuje na lehotu už uplynutú pred jej pozastavením. Zároveň platí, že musí byť dodržaný celkový termín plnenia uvedený v čl. III. ods. 6 tejto zmluvy.
5. Poskytovateľ zodpovedá za všetky škody spôsobené tretím osobám v súvislosti s činnosťou súvisiacou s predmetom tejto zmluvy a je povinný mať uzatvorenú platnú a účinnú poistnú zmluvu, ktorej predmetom je poistenie zodpovednosti za škodu spôsobenú tretím osobám v súvislosti s činnosťou súvisiacou s predmetom tejto zmluvy na poistnú sumu minimálne vo výške 100.000 €. Poskytovateľ je povinný toto poistenie udržiavať a financovať do odovzdania a prevzatia predmetu tejto zmluvy Objednávateľom. Poskytovateľ je povinný preukázať, že má uzavreté toto poistenie v požadovanej minimálnej výške a to najneskôr do 3 pracovných dní odo dňa účinnosti tejto Zmluvy (predloží Objednávateľovi kópiu poistnej zmluvy/zmlúv a doklad o zaplatení poistného). Rovnako je Poskytovateľ povinný informovať Objednávateľa aj o akýchkoľvek zmenách týkajúcich sa tohto poistenia. V prípade, ak by Poskytovateľ nemal zabezpečené toto poistenie počas trvania tejto Zmluvy minimálne v uvedenej minimálnej výške alebo ho nepreukáže podľa predchádzajúceho textu, má Objednávateľ právo odstúpiť od tejto zmluvy a zároveň má Objednávateľ nárok na zmluvnú pokutu vo výške 5% z Ceny uvedenej v tejto Zmluve (okrem toho má však aj nárok na náhradu prípadnej škody a to v plnej výške).
6. Pravidlá pre zmenu subdodávateľov počas plnenia zmluvy:

7.1. Objednávateľ vyžaduje v súlade s § 41 ods. 3 zákona č.343/2015 Z.z. o verejnom obstarávaní a o zmene a doplnení niektorých zákonov v platnom znení, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Za týmto účelom (ak budú využití subdodávatelia) vyplní Poskytovateľ prílohu k  zmluve – Zoznam subdodávateľov. Ak túto prílohu nevyplní, má sa za to, že subdodávky nevyužíva.

7.2. V prípade, ak sa počas trvania tejto Zmluvy rozhodne Poskytovateľ využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je Poskytovateľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).

7.3 V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Objednávateľ právo odstúpiť od tejto  Zmluvy a má nárok na zmluvnú pokutu vo výške 1000 € za každé porušenie ktorejkoľvek z vyššie uvedených povinností a to aj opakovane.

7.4.  Poskytovateľ berie na vedomie, že Objednávateľ (ako verejný obstarávateľ)  nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

7.5.  Ak sa Poskytovateľ počas trvania tejto Zmluvy rozhodne využiť  subdodávateľa  alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Poskytovateľ oznámi Objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov

1. Poskytovateľ je povinný za účelom zabezpečenia svojich povinností vyplývajúcich z tejto Zmluvy, ako i povinnosti na zaplatenie zmluvných pokút, nárokov na náhradu škody ako aj akýchkoľvek ďalších nárokov Objednávateľa z tejto Zmluvy:
2. zložiť na účet Objednávateľa vedený v Československej obchodnej banke, a.s., korporátna pobočka Trenčín, č. účtu: SK70 7500 0000 0000 2587 3633, sumu vo výške 2.000,- €, pričom Poskytovateľ uvedie ako VS svoje IČO a do poznámky pre príjemcu uvedie názov predmetu zákazky (ďalej len „Záruka za poskytnutie služby“), a to najneskôr v lehote do 3 pracovných dní odo dňa účinnosti tejto Zmluvy alebo
3. predložiť Objednávateľovi najneskôr v lehote do 3 pracovných dní odo dňa účinnosti tejto Zmluvy bankovú záruku vystavenú bankou so sídlom v SR alebo pobočkou zahraničnej banky so sídlom na území SR (ďalej len „banka“) prostredníctvom dokladu o bankovej záruke v originálnom vyhotovení v prospech Objednávateľa, ktorá musí obsahovať záväzok banky bezpodmienečne a neodvolateľne, bez námietok, na prvú výzvu Objednávateľa zaplatiť Objednávateľovi v lehote do 30 dní odo dňa doručenia písomnej žiadosti akúkoľvek čiastku, neprevyšujúcu maximálnu sumu vo výške 2.000,- € (táto suma musí byť číselne vyjadrená) v prípade, ak Objednávateľ vo svojej požiadavke uvedie, že Poskytovateľ nesplnil alebo porušil svoje povinnosti v zmysle tejto Zmluvy majúce za následok povinnosť Poskytovateľa uhradiť Objednávateľovi zmluvnú pokutu alebo nahradiť nevyhnutne vynaložené náklady Objednávateľovi. Banková záruka bude vystavená min. na dobu riadneho a úplného vykonania diela v termíne kompletného ukončenia prác podľa čl. III. ods. 4 tejto zmluvy (12 mesiacov) v súčte s lehotou uvedenou v poslednej vete bodu 8 tohto článku v dĺžke 6 mesiacov (ktorá začne plynúť odo dňa riadneho odovzdania a prevzatia predmetu zmluvy), t. j minimálne na 15 mesiacov. V prípade, ak by sa počas trvania Zmluvy predĺžila lehota na riadne a úplné poskytnutie služby, je zhotoviteľ povinný predložiť Objednávateľovi aktualizovanú bankovú záruku spĺňajúcu podmienky ods. 8 písm. b) tohto článku, ktorá bude zohľadňovať predlženie tejto lehoty poskytnutia predmetu zmluvy.
4. Akékoľvek nároky Objednávateľa voči Poskytovateľovi, ktoré budú spočívať v povinnosti Poskytovateľa uhradiť finančné plnenie Objednávateľovi v súvislosti s touto zmluvou (napr. zmluvná pokuta, náhrada škody) je Objednávateľ oprávnený realizovať prostredníctvom Záruky za poskytnutie služby podľa ods. 8 a) alebo bankovej záruky podľa 8 b) tejto Zmluvy. Objednávateľ sa zaväzuje informovať Poskytovateľa o každom použití Záruky za vykonanie.
5. Záruku za poskytnutie služby (resp. jej zostávajúcu časť), vrátane úrokov vo výške, v akej ich banka Objednávateľovi poskytuje, vráti Objednávateľ Poskytovateľovi v lehote 30 dní odo dňa doručenia písomnej žiadosti Poskytovateľa o vrátenie Záruky za poskytnutie služby, ktorá bude obsahovať číslo účtu Poskytovateľa, na ktoré požaduje Záruku za poskytnutie služby vrátiť, pričom Poskytovateľ je oprávnený doručiť Objednávateľovi žiadosť o vrátenie Záruky za poskytnutie služby najskôr po uplynutí 6. mesiacov od riadneho odovzdania predmetu zmluvy Objednávateľovi.
6. Poskytovateľ berie na vedomie, že časť finančných prostriedkov na zaplatenie predmetu zmluvy bude poskytnutá z verejných zdrojov, a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti sa poskytovateľ zaväzuje dodržiavať všetky všeobecne záväzné právne predpisy platné na území SR, ako aj inštrukcie objednávateľa, ktoré mu budú v tejto súvislosti dané.
7. Poskytovateľ je povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, pričom oprávnené osoby na výkon kontroly/auditu/ overovania sú najmä:
	* + 1. riadiaci orgán pre príslušný operačný program a ním poverené osoby,
			2. útvar následnej finančnej kontroly a ním poverené osoby,
			3. Najvyšší kontrolný úrad SR, príslušná Správa finančnej kontroly,

Certifikačný orgán a nimi poverené osoby,

* + - 1. orgán auditu, jeho spolupracujúce orgány a nimi poverené osoby,
			2. splnomocnení zástupcovia Európskej Komisie a Európskeho dvora audítorov,
			3. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
1. Poskytovateľ berie na vedomie, že môže dôjsť k situácii, kedy bude objednávateľ povinný vrátiť nenávratný finančný príspevok na základe výzvy poskytovateľa príspevku, alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratného finančného príspevku.
2. V prípade, že bude objednávateľ povinný vrátiť nenávratný finančný príspevok z dôvodu pochybenia poskytovateľa, sa Poskytovateľ zaväzuje, že splní takúto povinnosť za objednávateľa alebo v prípade, že objednávateľ sám uhradí tieto záväzky, tak poskytovateľ zaplatí objednávateľovi sumu vo výške takto uhradených finančných prostriedkov a to v lehote tridsať dní odo dňa doručenia písomnej výzvy objednávateľa na takéto plnenie.
3. Ak Poskytovateľ využil v zákazke, ktorá predchádzala uzatvoreniu tejto Zmluvy kapacity tretej osoby, ktorá je na plnenie podľa tejto Zmluvy zaviazaná spoločne podľa § 33 zákona o verejnom obstarávaní a táto osoba napriek spoločnému záväzku nebude plniť svoje povinnosti voči Objednávateľovi a nebude ich plniť ani Poskytovateľ je Poskytovateľ povinný uhradiť Objednávateľovi zmluvnú pokutu vo výške 2000 € a zároveň má Objednávateľ právo odstúpiť od tejto Zmluvy.
4. Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby len s predchádzajúcim písomným súhlasom dlžníka.
5. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.

 čl. XII.

Odstúpenie od zmluvy

1. Objednávateľ je oprávnený odstúpiť od zmluvy v prípadoch špecifikovaných v iných ustanoveniach tejto zmluvy a v prípade podstatného porušenia tejto zmluvy zo strany poskytovateľa. Zmluvné strany považujú za podstatné porušenie tejto zmluvy, najmä ak poskytovateľ:

a) bude meškať s termínom plnenia podľa tejto zmluvy o viac ako 10 dní,

b) ak poskytovateľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol poskytovateľ objednávateľom v priebehu plnenia tejto Zmluvy písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,

c) v rozpore s  ustanovením tejto zmluvy zastavil práce na poskytnutí služby, alebo inak prejavuje svoj úmysel nepokračovať v plnení tejto zmluvy,

d) bez predchádzajúceho súhlasu objednávateľa, prevedie všetky, alebo niektoré práva a záväzky vyplývajúce z tejto Zmluvy na tretie osoby,

e) poruší iné povinnosti vyplývajúce z ustanovení tejto zmluvy (napr. čl. XI ods. 1 tejto zmluvy a pod.).

1. Objednávateľ je oprávnený odstúpiť od zmluvy aj v prípade, ak v priebehu plnenia tejto zmluvy dôjde k potrebe uskutočniť doplňujúce práce, ktoré neboli predmetom plnenia podľa tejto zmluvy, ktorých potreba vyplynula z dodatočne nepredvídateľných okolností a ak predpokladaná cena poskytnutého plnenia presiahne 50 % ceny podľa tejto zmluvy.
2. Objednávateľ je oprávnený odstúpiť od zmluvy aj z dôvodov uvedených v § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom a účinnom znení.
3. V prípade, ak je objednávateľ v omeškaní s úhradou faktúry o viac ako 60 dní po uplynutí lehoty jej splatnosti, alebo v prípade, ak napriek opakovanej písomnej výzve poskytovateľa objednávateľ neposkytuje poskytovateľovi súčinnosť, ktorá je nevyhnutná pre riadne plnenie tejto zmluvy, je poskytovateľ oprávnený odstúpiť od zmluvy na základe písomného oznámenia doručeného objednávateľovi.

čl. XIII.

Vyššia moc

1. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).

Za vis major sa považujú aj nepriaznivé poveternostné podmienky, v dôsledku ktorých objektívne nie je možné poskytovať služby, resp. niektorú jej časť bez toho, aby bola ohrozená kvalita poskytnutých služieb.

2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú; musí však byť o ich výskyte urobená zmienka v pracovnom denníku, s presný označením ich začiatku a charakteru. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny za predmet zmluvy a lehoty na poskytnutie služby alebo navrhnúť dohodu o zrušení tejto zmluvy, ak vis major spôsobí následky takej povahy, že predmet tejto zmluvy bude objektívne nevykonateľný. Pokiaľ nedôjde k dohode zmluvných strán, môže ktorákoľvek zo zmluvných strán od tejto zmluvy odstúpiť.

3. V prípade výskytu takých nepriaznivých poveternostných podmienok znemožňujúcich riadne plnenie predmetu zmluvy, príslušný termín sa predlžuje o počet dní, počas ktorých boli práce prerušené. O týchto skutočnostiach sa uvedie riadne podpísaný záznam v pracovnom denníku s odôvodnením, inak nie sú dôvodom na predĺženie termínu poskytnutia služby.

čl. XIV.

Záverečné ustanovenia

* 1. Zmluvné strany berú na vedomie a rešpektujú, že predmet Zmluvy je financovaný z fondov EÚ a bude predmetom kontroly verejného obstarávania zo strany príslušného oprávneného orgánu.
	2. Táto Zmluva nadobúda platnosť dňom jej podpisu obidvoma zmluvnými stranami a účinnosť v súlade s § 47a ods.2 zákona č.40/1964 Zb. Občiansky zákonník v platnom znení až deň nasledujúci po kumulatívnom splnení nasledujúcich podmienok:

1. uzatvorenie platnej a účinnej zmluvy o poskytnutí nenávratného finančného príspevku medzi riadiacim orgánom a Objednávateľom ako príjemcom nenávratného finančného príspevku, a to na základe žiadosti Objednávateľa o poskytnutie nenávratného finančného príspevku na financovanie predmetu zmluvy, ktorým bude Objednávateľovi schválené poskytnutie nenávratného finančného príspevku;

2. doručenie kladného výsledku kontroly verejného obstarávania, ktorého výsledkom je táto Zmluva, a to od príslušného oprávneného orgánu.

* 1. Objednávateľ je povinný bezodkladne informovať Poskytovateľa o nadobudnutí účinnosti tejto Zmluvy, v opačnom prípade nie je Poskytovateľ v omeškaní s plnením podľa tejto Zmluvy. V prípade, že do dvoch (2) rokov odo dňa uzatvorenia Zmluvy nebudú kumulatívne splnené podmienky uvedené v ods. 2 tohto článku, ktorých splnenie je nevyhnutnou podmienkou pre nadobudnutie účinnosti tejto Zmluvy, táto Zmluva zaniká.
	2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
	3. Táto zmluva je vyhotovená v 5 rovnopisoch, z ktorých objednávateľ po jej podpísaní obdrží tri a poskytovateľ dve vyhotovenia.
	4. Vzťahy touto zmluvou neupravené sa riadia ustanoveniami Obchodného zákonníka v platnom znení.
	5. Všetka komunikácia objednávateľa a poskytovateľa bude prebiehať v slovenskom jazyku (príp. českom jazyku) a pre prípad sporu bude rozhodné právo SR.

V Trenčíne, dňa ................... V .........................., dňa ...................

Objednávateľ: Poskytovateľ:

........................................................... ................................................................

 Mgr. Richard Rybníček

 primátor mesta Trenčín

*(V prípade účasti skupiny treba, aby zmluva bola podpísaná za každého člena skupiny samostatne, príp., ak bude podpisovať zmluvu splnomocnený zástupca skupiny, je potrebné predložiť plnú moc (originál alebo overenú fotokópiu), v ktorej bude výslovne uvedené, že sa plnomocenstvo vzťahuje aj na podpis zmluvy s verejným obstarávateľom. Členovia skupiny budú zaviazaní spoločne a nerozdielne)*

*Prílohy:*

Príloha č. 1– podrobná kalkulácia ponukovej ceny ( doplní uchádzač podľa predloženej ponuky)

Príloha č. 2 – ZOZNAM SUBDODÁVATEĽOV